
Öko-innovatív termék előállítása tejsavó felhasználásával

Korunk nagy problémája az élelmiszeripari termékek gyártása során keletkezett hatalmas mennyiségű melléktermékek kezelése és környezetszennyező tulajdonságuk kiküszöbölése. A tejipar legfőbb problémája a sajtgyártás során keletkezett tejsavó hasznosítása, valamint ártalmatlanítása. A tejsavó nagy mennyiségű az emberi szervezet számára nélkülözhetetlen tápanyagot tartalmaz.
Napjainkban a speciális sörök keresettsége növekvő tendenciát mutat a sörpiacon, ennek okáért célunk erjesztés segítségével és tejsavó hozzáadásával készült sört előállítása, amely kielégíti a fogyasztók igényeit. A tejsavó hozzáadásával készült sör tápanyag szempontjából értékesebb a hagyományos sörökhöz képest, mivel magasabb a fehérje-, vitamin- és ásványi anyag tartalma.
Kísérleteink során laboratóriumi körülmények között előállítottunk, négy Bock stílusú sört, amelyekhez különféle módon tejsavót adagoltunk a minél jobb érzékszervi tulajdonságok elérése céljából, majd kérdőívezés segítségével a potenciális fogyasztók véleményét értékeltünk. Meghatároztuk a közti termékek valamint a sörök fizikai-kémiai és mikrobiológiai tulajdonságait a gyártási folyamatok legfontosabb paramétereinek a pontosítására. Meghatároztuk a termék piaci értékét és elemeztük a termék előállítása során az ökológiai lábnyom csökkentés mértékét. Javaslatot fogalmaztunk meg a tejsavó hozzáadásával előállított szűretlen sör gyógyászatban való felhasználására.



